CELEX: 32016D1360
Language: da
Date: 2016-08-08 00:00:00
Title: Kommissionens gennemførelsesafgørelse (EU) 2016/1360 af 8. august 2016 om afslutning af antisubsidieproceduren vedrørende importen af havaborre og guldbrasen med oprindelse i Tyrkiet

10.8.2016   
            
            
               DA
            
            
               Den Europæiske Unions Tidende
            
            
               L 215/31
            
         KOMMISSIONENS GENNEMFØRELSESAFGØRELSE (EU) 2016/1360
   af 8. august 2016
   om afslutning af antisubsidieproceduren vedrørende importen af havaborre og guldbrasen med oprindelse i Tyrkiet
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) 2016/1037 af 8. juni 2016 om beskyttelse mod subsidieret import fra lande, der ikke er medlemmer af Den Europæiske Union (1), særlig artikel 14, og
   ud fra følgende betragtninger:
   A.   SAGSFORLØB
   
   
      Indledning
   
   
               (1)
            
            
               I overensstemmelse med artikel 10 i forordning (EU) 2016/1037 (»grundforordningen«) indledte Europa-Kommissionen (»Kommissionen«) den 14. august 2015 en antisubsidieprocedure vedrørende importen til Unionen af havaborre og guldbrasen med oprindelse i Tyrkiet ved en meddelelse offentliggjort i Den Europæiske Unions Tidende
                   (2) (»indledningsmeddelelsen«).
            
         
               (2)
            
            
               Undersøgelsen blev indledt efter en klage, som blev indgivet den 1. juli 2015 af Asociación Empresarial de Productores de Cultivos Marinos (»APROMAR« eller »klageren«) på vegne af producenter, der tegner sig for mere end 25 % af den samlede produktion i Unionen af havaborre og guldbrasen.
            
         
               (3)
            
            
               Klagen indeholdt umiddelbare beviser for subsidiering af den tyrkiske industri, der producerer havaborre og guldbrasen, og for den deraf følgende væsentlige skade.
            
         
               (4)
            
            
               Før indledningen af proceduren underrettede Kommissionen i overensstemmelse med grundforordningens artikel 10, stk. 7, den tyrkiske regering om, at Kommissionen havde modtaget en behørigt dokumenteret klage med påstand om, at den subsidierede import af havaborre og guldbrasen med oprindelse i Tyrkiet forvoldte EU-erhvervsgrenen væsentlig skade. Kommissionen indbød den tyrkiske regering til konsultationer med henblik på at klarlægge den i klagen beskrevne situation og nå til en gensidigt tilfredsstillende løsning.
            
         
               (5)
            
            
               Den tyrkiske regering tog imod tilbuddet om konsultationer, som efterfølgende blev gennemført. Konsultationerne førte ikke til nogen gensidigt acceptabel løsning. Kommissionen tog dog den tyrkiske regerings bemærkninger til efterretning.
            
         
               (6)
            
            
               Kommissionen opfordrede klageren, andre kendte EU-producenter, brugere og importører, kendte eksporterende producenter i Tyrkiet og de tyrkiske myndigheder samt sammenslutninger, som, den vidste, var berørt af indledningen af undersøgelsen, til at deltage. Interesserede parter fik lejlighed til at tilkendegive deres synspunkter skriftligt og til at anmode om en høring inden for den frist, der var fastsat i indledningsmeddelelsen.
            
         
               (7)
            
            
               Klageren, andre EU-producenter, de eksporterende producenter i Tyrkiet, importører og forhandlere fremsatte deres synspunkter. Alle interesserede parter, der anmodede herom og påviste, at der var særlige grunde til, at de burde høres, blev hørt.
            
         B.   TILBAGETRÆKNING AF KLAGEN OG AFSLUTNING AF PROCEDUREN
   
   
               (8)
            
            
               Den 5. maj 2016 ophævede de tyrkiske myndigheder ved et dekret i den tyrkiske lovtidende, den vigtigste subsidieordning med virkning fra 1. januar 2016.
            
         
               (9)
            
            
               Ved brev af 1. juni 2016 til Kommissionen trak klageren sin klage tilbage. I overensstemmelse med grundforordningens artikel 14 kan en procedure afsluttes, hvis klagen trækkes tilbage, medmindre en sådan afslutning ikke ville være i Unionens interesse.
            
         
               (10)
            
            
               Undersøgelsen frembragte ikke oplysninger, hvoraf det fremgik, at en sådan afslutning ikke ville være i Unionens interesse. Kommissionen er derfor af den opfattelse, at denne procedure bør afsluttes.
            
         
               (11)
            
            
               De interesserede parter er blevet underrettet herom og har fået mulighed for at fremsætte bemærkninger. Der indkom imidlertid ingen bemærkninger.
            
         
               (12)
            
            
               Kommissionen konkluderer derfor, at antisubsidieproceduren vedrørende importen af havaborre og guldbrasen med oprindelse i Tyrkiet bør afsluttes uden indførelse af foranstaltninger.
            
         
               (13)
            
            
               Denne afgørelse er i overensstemmelse med udtalelse fra det udvalg, der er nedsat ved artikel 15, stk. 1, i f Europa-Parlamentets og Rådets forordning (EU) 2016/1036 (3) —
            
         VEDTAGET DENNE AFGØRELSE:
   Artikel 1
   Antisubsidieproceduren vedrørende importen til Den Europæiske Union af havaborre og guldbrasen med oprindelse i Tyrkiet, som i øjeblikket tariferes under KN-kode 0302 84 10, 0302 85 30, 0303 84 10, 0303 89 55, ex 0304 49 90 og ex 0304 89 90, afsluttes hermed.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 8. august 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 30.6.2016, s. 55.
   
      (2)  Meddelelse om indledning af en antisubsidieprocedure vedrørende importen af havaborre og guldbrasen med oprindelse i Tyrkiet (EUT C 266 af 14.8.2015, s. 4).
   
      (3)  Europa-Parlamentets og Rådets forordning (EU) 2016/1036 af 8. juni 2016 om beskyttelse mod subsidieret import fra lande, der ikke er medlemmer af Den Europæiske Union (EUT L 176 af 30.6.2016, s. 21).